open-index/open-wikipedia-markdown huggingface dataset:
రమాకాంత్ అచ్రేకర్

**రమాకాంత్ విఠల్ అచ్రేకర్** (1932 – 2 జనవరి 2019)[2] ముంబైకి చెందిన భారత క్రికెట్ కోచ్. ముంబైలోని దాదర్ లోని శివాజీ పార్క్ లో యువ క్రికెటర్లకు ముఖ్యంగా సచిన్ టెండూల్కర్ కి కోచింగ్ ఇవ్వడంలో అతను చాలా ప్రసిద్ధి చెందాడు. అతను ముంబై క్రికెట్ జట్టుకు సెలెక్టర్ గా కూడా ఉన్నాడు. 1990లో ద్రోణాచార్య అవార్డును, 2010లో పద్మశ్రీ అవార్డును కూడా గెలుచుకున్నారు. 

## ప్రారంభ జీవితం, కెరీర్
రమాకాంత్ విఠల్ అచ్రేకర్ 1932లో జన్మించాడు. అతను 1943లో క్రికెట్ ఆడటం ప్రారంభించాడు. 1945లో న్యూ హింద్ స్పోర్ట్స్ క్లబ్ తరఫున క్లబ్ క్రికెట్ ఆడాడు. అతను యంగ్ మహారాష్ట్ర ఎలెవన్, గుల్ మొహర్ మిల్స్, ముంబై పోర్ట్ తరఫున కూడా ఆడాడు. అతను 1963లో మొయిన్-ఉడ్-డౌలా గోల్డ్ కప్ టోర్నమెంట్ లో హైదరాబాద్ తో స్టేట్ బ్యాంక్ ఆఫ్ ఇండియా తరఫున ఒకే ఒక ఫస్ట్ క్లాస్ క్రికెట్ మ్యాచ్ లో ఆడాడు. 

రమాకాంత్ అచ్రేకర్ వృద్ధాప్య రుగ్మతల కారణంగా జనవరి 2, 2019న మరణించారు. సచిన్ టెండూల్కర్ తో సహా అనేక మంది క్రికెట్ ప్రముఖులు అంత్యక్రియలకు హాజరయ్యారు. అతని జీవితం, అతని స్ఫూర్తిదాయక వృత్తిని జర్నలిస్ట్ కునాల్ పురంధరే *రమాకాంత్ అచ్రేకర్: మాస్టర్ బ్లాస్టర్స్ మాస్టర్* డాక్యుమెంట్ చేశారు. ఈ పుస్తకం విస్డెన్ ఇండియా అల్మానాక్ తో సహా వివిధ ప్రచురణల నుండి విమర్శనాత్మక ప్రశంసలను పొందింది.

## కోచింగ్ కెరీర్
శివాజీ పార్క్ వద్ద కామత్ మెమోరియల్ క్రికెట్ క్లబ్ ను స్థాపించాడు. ఆటగాళ్ళు సచిన్ టెండూల్కర్, అజిత్ అగార్కర్, చంద్రకాంత్ పండిట్, వినోద్ కాంబ్లీ, రమేష్ పవర్, ప్రవీణ్ ఆమ్రేలతో సహా అనేక మంది క్రికెటర్లకు అతను శిక్షణ ఇచ్చాడు. భారత క్రికెట్ ప్రమాణాన్ని పెంచడానికి అతను కోచింగ్ లో తనను తాను అంకితం చేసుకున్నాడు. ఈ క్లబ్ ను ప్రస్తుతం అతని కుమార్తె విశాఖ దాల్వి, కల్పన ముర్కర్, మనవడు సోహం దాల్వి , ప్రదోష్ మయేకర్ నడుపుతున్నారు. 

## అవార్డులు

* 1990- ద్రోణాచార్య అవార్డుతో సత్కరించబడ్డాడు. 
* 2010- పద్మశ్రీ

## మూలాలు

వర్గం:1932 జననాలు
వర్గం:ద్రోణాచార్య పురస్కార గ్రహీతలు
వర్గం:పద్మశ్రీ పురస్కార గ్రహీతలు
వర్గం:క్రీడారంగంలో పద్మశ్రీ పురస్కార గ్రహీతలు
వంగరి నర్సయ్య

**వంగరి నర్సయ్య**, తెలంగాణ రాష్ట్రానికి చెందిన స్వాతంత్ర్య సమరయోధుడు,  తెలంగాణ పోరాటయోధుడు. శతాధిక వృద్ధుడిగా గుర్తింపు పొందిన నర్సయ్య, సిరిసిల్ల పద్మశాలి సంక్షేమ ట్రస్ట్‌ అధ్యక్షుడిగా 20 సంవత్సరాలపాటు తన సేవలు అందించాడు.

## జననం
నర్సయ్య 1920లో తెలంగాణ రాష్ట్రం, రాజన్న సిరిసిల్ల జిల్లాలోని సిరిసిల్ల పట్టణంలో జన్మించాడు. తండ్రిపేరు లక్ష్మయ్య.

## వ్యక్తిగత జీవితం
నర్సయ్యకు నర్సవ్వతో వివాహం జరిగింది. వారికి ముగ్గురు కొడుకులు (దేవదాస్, శ్రీనివాస్, అంబదాస్), నలుగురు కుమార్తెలు ఉన్నారు.

## సామాజిక సేవ
నిజాం వ్యతిరేక పోరాటంలో పాల్గొని, అనేక కార్యక్రమాలలో పాల్గొన్నాడు. ముంబై, సోలాపూర్ ప్రాంతాలలో పద్మశాలి సంఘాలు స్థాపించి, కార్మికుల సమస్యలపై పోరాటం చేశాడు. కేసీఆర్‌ 2008లో సిరిసిల్ల నేతకార్మికుల సంక్షేమం కోసం రూ.50లక్షల నిధిని సమకూర్చి, ఆ నిధిని పేదలకు అందించే బాధ్యతను పద్మశాలి సంక్షేమ ట్రస్ట్‌ అధ్యక్షుడిగా వంగరి నర్సయ్యకు అప్పగించాడు. సిరిసిల్ల పద్మశాలి సమాజానికి ఐదు దశాబ్దాల పాటు సేవలు అందించిన నర్సయ్య, పేదలకు వడ్డీ లేని రుణాలు అందించి ట్రస్ట్‌ను సమర్థవంతంగా నడిపించాడు. సిరిసిల్ల పట్టణంలో పద్మశాలి కళ్యాణ భవన నిర్మాణంలో కీలకపాత్ర పోషించాడు.

## రాజకీయ జీవితం
2009, ఏప్రిల్ 16న జరిగిన ఉమ్మడి అంధ్రప్రదేశ్ శాసనసభ ఎన్నికల్లో స్వతంత్ర అభ్యర్థిగా పోటిచేసిన నర్సయ్య 1,490 ఓట్లతో పదవ స్థానంలో నిలిచాడు.

## మరణం
102 సంవత్సరాలు జీవించిన నర్సయ్య 2022, జనవరి 6న సిరిసిల్ల పట్టణంలో మరణించాడు.

## మూలాలు


వర్గం:1920 జననాలు
వర్గం:2022 మరణాలు
వర్గం:రాజన్న సిరిసిల్ల జిల్లా చేనేత కళాకారులు
వర్గం:రాజన్న సిరిసిల్ల జిల్లా వ్యక్తులు
వర్గం:రాజన్న సిరిసిల్ల జిల్లా సామాజిక కార్యకర్తలు
వర్గం:రాజన్న సిరిసిల్ల జిల్లా స్వాతంత్ర్య సమర యోధులు
వర్గం:తెలంగాణ ఉద్యమకారులు
ఇ. సి. జార్జ్ సుదర్శన్

**ఇ. సి. జార్జ్ సుదర్శన్** లేదా **ఎన్నక్కల్ చండీ జార్జ్ సుదర్శన్** భౌతిక శాస్త్రంలో రాణించిన భారతీయ శాస్త్రవేత్త. అతని ప్రధాన రచనలలో ఫెటీగ్ ఫోర్స్ విఎఎ సిద్ధాంతం, క్వాంటం ఆప్టిక్స్‌లో ప్రాథమిక పరిశోధన, ఓపెన్ క్వాంటం సిస్టమ్‌ల గురించిన ఆవిష్కరణలు, కాంతి కంటే వేగంగా ప్రయాణించే 'టాకియోన్స్' అని లేబుల్ చేయబడిన కణాల భావనలు ఉన్నాయి. అతను యునైటెడ్ స్టేట్స్లో స్థిరపడ్డాడు, భారతీయ తత్వశాస్త్రం పట్ల ఆకర్షితుడయి, వేదాంతంపై కూడా ఉపన్యాసాలు ఇచ్చాడు.

ఇతడి చిన్నవయసులో ఇంట్లో తన తాతయ్య గడియారంలో నూనె రాసేందుకు తండ్రి కిందకు జారేసిన చక్రాలను చూసి సైన్స్ పట్ల ఆకర్షితుడయ్యాడు.

అతను భౌతిక శాస్త్రంలో నోబెల్ బహుమతికి అనేకసార్లు నామినేట్ అయ్యాడు, అయితే శాస్త్రీయ సమాజంలోని వాటాదారుల జోక్యం కారణంగా అతను దాంట్లో విఫలమయ్యాడని ఆరోపించాడు.
## వ్యక్తిగత జీవితం
జార్జ్ సుదర్శన్ సెప్టెంబర్ 16, 1931 న కేరళలోని కొట్టాయం జిల్లాలోని పల్లం ఎన్నక్కల్ లో జన్మించాడు.  తండ్రి ఇ.ఐ. చాందీ. ఇతను రెవెన్యూ సూపర్‌వైజర్, అతని తల్లి అచ్చమ్మ. ఈమె ఉపాధ్యాయురాలు.  అతను మే 14, 2018న 87 సంవత్సరాల వయస్సులో యునైటెడ్ స్టేట్స్‌లో మరణించాడు.
## నోబెల్ బహుమతికి సంబంధించిన వివాదం
సుదర్శన్ 1960లో యూనివర్శిటీ ఆఫ్ రోచెస్టర్‌లో క్వాంటం ఆప్టిక్స్‌పై పని చేయడం ప్రారంభించాడు. రెండు సంవత్సరాల తర్వాత, ఆప్టికల్ ఫీల్డ్‌లను వివరించడంలో శాస్త్రీయ విద్యుదయస్కాంత సిద్ధాంతాన్ని ఉపయోగించడాన్ని గ్లౌబర్ విమర్శించాడు, ఇది సుదర్శన్‌ను ఆశ్చర్యపరిచింది, ఎందుకంటే సిద్ధాంతం ఖచ్చితమైన వివరణలను అందించిందని అతను నమ్మాడు. సుదర్శన్ తదనంతరం తన ఆలోచనలను తెలియజేస్తూ ఒక లేఖను రాసి, గ్లౌబర్‌కు పంపాడు. గ్లౌబెర్ సుదర్శన్‌కి ఇలాంటి ఫలితాలను తెలియజేసి, సుదర్శన్‌ని విమర్శిస్తూ, గుర్తించమని కోరాడు. "గ్లాబెర్ సుదర్శన్ ప్రాతినిధ్యాన్ని విమర్శించాడు, కానీ అతని స్వంత క్వాంటం ఆప్టిక్స్ దృగ్విషయాలలో దేనినీ రూపొందించలేకపోయాడు, అందుకే అతను ప్రాతినిధ్యంగా పిలిచే దానిని పరిచయం చేసాడు, ఇది సుదర్శన్ మరొక పేరుతో ప్రాతినిధ్యం వహిస్తుంది", అని ఒక భౌతిక శాస్త్రవేత్త రాశారు.  మొదట గ్లౌబెర్ చేత అసహ్యించబడిన ఈ ప్రాతినిధ్యం తరువాత గ్లాబర్-సుదర్శన్ ప్రాతినిధ్యంగా పిలువబడింది.

2007లో, సుదర్శన్ హిందుస్థాన్ టైమ్స్‌తో ఇలా అన్నారు, "2005 సంవత్సరపు భౌతిక శాస్త్రానికి నోబెల్ బహుమతి నా పనికి లభించింది, కానీ నేను దానిని పొందలేకపోయాను. నా పరిశోధన ఆధారంగా ప్రతి ఆవిష్కరణ ఈ నోబెల్ పని కోసం ఇవ్వబడింది." సుదర్శన్ 1979 నోబెల్‌కు ఎంపిక కాకపోవడంపై కూడా వ్యాఖ్యానించాడు, "స్టీవెన్ వీన్‌బర్గ్, షెల్డన్ గ్లాషో, అబ్దుస్ సలామ్ 26 ఏళ్ల విద్యార్థిగా నేను చేసిన పని ఆధారంగా నిర్మించారు. మీరు భవనానికి బహుమతి ఇస్తే,  రెండవ అంతస్తును నిర్మించిన వారి కంటే మొదటి అంతస్తును నిర్మించిన వ్యక్తికి బహుమతి ఇవ్వబడదా?" అని వ్యాఖ్యానించాడు.
## అవార్డులు
*సైన్స్‌లో అత్యుత్తమ కృషికి కేరళ సైన్స్ అవార్డు - 2013
*ICTP డైరాక్ మెడల్, 2010
*పద్మవిభూషణ్
*మేజర్నా ప్రైస్, 2006
*బోస్ మెడల్, 1977
*పద్మ భూషణ్
*CV  రామన్ అవార్డు, 1970
## మూలాలు

వర్గం:శాస్త్రవేత్తలు
వర్గం:భౌతిక శాస్త్రవేత్తలు
వర్గం:భారతీయ శాస్త్రవేత్తలు
పొట్నూరు సూర్యనారాయణ

**పొట్నూరు సూర్యనారాయణ** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1994లో జరిగిన అసెంబ్లీ ఎన్నికల్లో సతివాడ నియోజకవర్గం నుండి ఎమ్మెల్యేగా గెలిచాడు.
## జననం
పొట్నూరు సూర్యనారాయణ 1942లో ఆంధ్రప్రదేశ్ రాష్ట్రం, విజయనగరం జిల్లా, గుర్ల మండలం, పాలవలస గ్రామంలో పొట్నూరు సన్యాసినాయుడు, ఆదెమ్మ దంపతులకు జన్మించాడు. 
## రాజకీయ జీవితం
పొట్నూరు సూర్యనారాయణ 1962 గూడేం సోసైటీ అధ్యక్షుడుగా ఎన్నికై అనంతరం పాలవలస గ్రామ సర్పంచ్‌గా 1974లో ఎన్నికై 22 ఏళ్లు పాటు పని చేశాడు. ఆయన తరువాత తెలుగుదేశం పార్టీలో చేరి  ఎంపీపీగా పోటీ చేసి ఓడిపోయాడు. పొట్నూరు సూర్యనారాయణ 1989లో జరిగిన అసెంబ్లీ ఎన్నికల్లో  సతివాడ నియోజకవర్గం నుంచి పోటీ చేసి తన సమీప ప్రత్యర్థి కాంగ్రెస్ అభ్యర్థి పెనుమత్స సాంబశివరాజు చేతిలో ఓడిపోయాడు. ఆయన 1994లో తిరిగి టీడీపీ అభ్యర్థిగా పోటీ చేసి  కాంగ్రెస్‌ అభ్యర్థి పెనుమత్స సాంబశివరాజుపై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. పొట్నూరు సూర్యనారాయణ 1999, 2004 ఎన్నికల్లో తెలుగుదేశం పార్టీ ఎమ్మెల్యే అభ్యర్థిగా పోటీ చేసి ఓటమిపాలై తరువాత రాజకీయ సమీకరణాల్లో భాగంగా కాంగ్రెస్‌ పార్టీలో చేరి అనంతరం వైఎస్సార్ కాంగ్రెస్ పార్టీ ఆవిర్భావం తరువాత వైసీపీలో చేరాడు.

## మరణం
పొట్నూరు సూర్యనారాయణ వృద్దాప్యం కారణంగా అనారోగ్యంతో విశాఖపట్నంలోని సెవెన్‌హిల్స్‌ ఆస్పత్రిలో చికిత్స పొందుతూ 15 ఆగష్టు 2018న మరణించాడు.

## మూలాలు

వర్గం:ఆంధ్రప్రదేశ్ శాసన సభ్యులు (1994)
వర్గం:2018 మరణాలు
వర్గం:విజయనగరం జిల్లా నుండి ఎన్నికైన శాసన సభ్యులు
వర్గం:విజయనగరం జిల్లా రాజకీయ నాయకులు
శంబంగి వెంకట చిన అప్పలనాయుడు

**శంబంగి వెంకట చిన అప్పలనాయుడు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన బొబ్బిలి నియోజకవర్గం నుండి నాలుగుసార్లు ఎమ్మెల్యేగా గెలిచాడు.
## జననం, విద్యాభాస్యం
శంబంగి వెంకట చిన అప్పలనాయుడు 1955లో  ఆంధ్రప్రదేశ్ రాష్ట్రం, విజయనగరం జిల్లా, బొబ్బిలి మండలం, పక్కి గ్రామంలో జన్మించాడు. ఆయన బి.ఏ వరకు చదువుకున్నాడు.
## రాజకీయ జీవితం
శంబంగి చిన అప్పలనాయుడు తెలుగుదేశం పార్టీ ద్వారా రాజకీయాల్లోకి వచ్చి బొబ్బిలి నియోజకవరాగం నుం 1983,1985,1994లో జరిగిన అసెంబ్లీ ఎన్నికల్లో టీడీపీ తరపున పోటీ చేసి ఎమ్మెల్యేగా గెలిచి 1994లో విప్‌‌గా పని చేశాడు. ఆయన అనంతరం కాంగ్రెస్ పార్టీలో చేరి 2014లో కాంగ్రెస్ తరపున పోటీ చేసి ఓడిపోయి అనంతరం ఏఐసీసీ నియమితుడయ్యాడు. అప్పలనాయుడు 25 మే 2018 న కాంగ్రెస్‌ పార్టీని వీడి వైఎస్సార్ కాంగ్రెస్ పార్టీలో చేరి, 2019లో ఎన్నికల్లో వైఎస్సార్‌సీపీ అభ్యర్థిగా పోటీ చేసి ఎమ్మెల్యేగా గెలిచాడు.శంబంగి వెంకట చిన అప్పలనాయుడు 6 జూన్ 2019న ఆంధ్రప్రదేశ్ అసెంబ్లీ ప్రొటెం స్పీకర్‌గా నియమితుడయ్యాడు.

## మూలాలు

వర్గం:విజయనగరం జిల్లా నుండి ఎన్నికైన శాసన సభ్యులు
వర్గం:విజయనగరం జిల్లా రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
సి.ఎస్. లక్ష్మి

**సి.ఎస్‌. లక్ష్మి** భారతదేశానికి చెందిన  తమిళ రచయిత్రి. ఆమె 2021లో కేంద్ర సాహిత్య అకాడమీ పురస్కారానికి ఎంపికైంది.
## జననం, విద్యాభాస్యం
సి.ఎస్‌. లక్ష్మి తమిళనాడు రాష్ట్రం, కోయంబత్తూరులో 1944లో జన్మించింది. ఆమె ముంబై, బెంగళూరులో పెరిగింది. లక్ష్మి మద్రాస్‌ క్రిస్టియన్‌ కాలేజిలో పోస్ట్‌–గ్రాడ్యుయేషన్‌ (చరిత్ర) చేసి, ఢిల్లీలోని జవహర్‌లాల్‌ నెహ్రూ యూనివర్శిటీలో పీహెచ్‌డి పూర్తి చేసి తమిళనాడులో స్కూల్‌ టీచర్‌గా, లెక్చరర్‌గా పని చేసింది.
## రచయిత్రిగా
సి.ఎస్. లక్ష్మి పందొమ్మిది సంవత్సరాల వయసులోనే కథలు రాయడం మొదలుపెట్టి తమిళ పత్రిక ‘ ఆనంద్‌ వికటన్‌’ లో ఆమె రాసిన ఎన్నో కథలు ప్రచురితమై ఆమెకు మంచి పేరు తెచ్చి పెట్టాయి. ఆమె 1967లో రాసిన ‘సిరకుకల్‌ మురియమ్‌’ ఆమెకు మంచి గుర్తింపునందించింది. సీ.ఎస్. లక్ష్మి  మహిళలు ఎదుర్కొంటున్న ప్రత్యక్ష, పరోక్ష సమస్యలు అనేక కధలు రాసింది. ఆమె రాసిన కథా సంకలనం ‘శివప్పు కళత్తుడన్‌ ఒరు పట్చయ్‌ పరవై’ (ఎర్రటిమెడ ఉన్న పచ్చటిపక్షి) కు 2021లో కేంద్ర సాహిత్య అకాడమీ పురస్కారానికి ఎంపికైంది.

## మూలాలు

వర్గం:1944 జననాలు
వర్గం:తమిళనాడు కవులు
భూతం ముత్యాలు

**భూతం ముత్యాలు** తెలుగు కవి, రచయిత. దళితుల సమస్యలపై అతను అనేక రచనలు, కవిత్వాలు రాసాడు.

## జీవిత విశేషాలు
భూతం ముత్యాలు నల్గొండ జిల్లా లోని నాంపల్లి మండలానికి చెందిన తిరుమల గిరి గ్రామంలో మల్లయ్య, మల్లమ్మ దంపతులకు 1971 జూన్ 10న జన్మించాడు. ప్రాథమిక విద్యను తిరుమలగిరిలోనూ, ఉన్నత విద్యను నల్గొండ లోనూ చదివాడు. హైదరాబాదులోని ప్రభుత్వ కళాశాలలో డిగ్రీ చేసాడు. గోకుల్ కళాశాలలో బి.యిడి చేసాడు. హైదరాబాదులో కళాశాల విద్యనభ్యసించే కాలంలో స్వంత ఖర్చుల నిమిత్తం సాయంత్రం వేళల్లో రిక్షా లాగడం, హోటళ్ళలో పనిచేయడం వంటి వృత్తులను నిర్వహించాడు. 1996లో సెకండరీ గ్రేడు ఉపాధ్యాయునిగా ఉద్యోగం పొంది ప్రస్తుతం ప్రాథమిక పాఠశాలలో పనిచేస్తున్నాడు.

అతను సాహితీ రంగంలో రచనా ప్రస్థానాన్ని కొనసాగిస్తున్నాడు. బాల్యం నుండి కవితలు, రచనలు చేసేవాడు.అతనిపై కాళోజీ నారాయణరావు రచనలు ప్రభావం చూపాయి. అతనికి రచనలంటే యిష్టం.

## రచనలు
* దుగిలి (దళిత కవిత్వం)  - 2003
* సూర (దళిత జీవితం రెండు తరాల కుటుంబ వ్యధ)  - 2004: ఈ పుస్తకాన్ని కాకతీయ యూనివర్శిటీ తెలుగు 4వ సెమిస్టర్‌లో ఒక సబ్జెక్టుగా పెట్టారు.
* పురుడు (మాలల సంస్కృతి , జీవితాల గురించి) - 2007
* బేగరి కథలు ( దళిత మైనార్టీల గురించి ) - 2010
* ఇగురం (నవల) - 2012
* మాండలికం (తెలంగాణ కుల వృత్తి పదకోశం)  - 2013
* బుగాడ కథలు (దళిత జీవితాలను ఉన్నది ఉన్నట్లుగా ఆవిష్కరించిన కథలు) - 2014
* నియతి ( నా ఆటో గ్రఫి ) - 2015
* దగ్ధం కథలు - 2017
* కులాత్కమ్ - నాటకం - 2017
* మాలవారి చరిత్ర - 2018
* మాల పల్లె కథలు- 2020
* మాలచ్చువమ్మ (నవల) - 2021 
## పురస్కారాలు

* 2017 సంవత్సరానికి రాసిన మొగలి నవల రచనకు ఉత్తమ నవలా విభాగంలో పొట్టి శ్రీరాములు తెలుగు విశ్వవిద్యాలయం నుండి సాహితీ పురస్కారం పొందాడు.
* 2017 జూన్ 2 న తెలంగాణా రాష్ట్ర సాహిత్య పురస్కారం నల్లగొండ జిల్లా స్థాయిలో స్వీకారం
* 2017 సంవత్సరానికి నల్గొండ జిల్లా స్థాయి ఉత్తమ ఉపాధ్యాయ పురస్కారం అందుకున్నారు
* 2019 సంవత్సరానికి B.S.రాములు ప్రతిభా  విశాల సాహితీ పురస్కారం అందుకున్నారు

## మూలాలు

వర్గం:తెలుగు కవులు
వర్గం:తెలంగాణ రచయితలు
వర్గం:1971 జననాలు
వర్గం:జీవిస్తున్న ప్రజలు
కడుబండి శ్రీనివాసరావు

**కడుబండి శ్రీనివాసరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో  శృంగవరపుకోట నియోజకవర్గం నుండి ఎమ్మెల్యేగా గెలిచాడు. 
## జననం, విద్యాభాస్యం
కడుబండి శ్రీనివాసరావు 1970లో  ఆంధ్రప్రదేశ్ రాష్ట్రం, విజయనగరం జిల్లాలో జన్మించాడు. ఆయన 1993లో అమెరికాలోని  టెక్సాస్ యూనివర్సిటీ నుండి ఎంటెక్ పూర్తి చేసి ఓ సాఫ్ట్‌వేర్ కంపెనీ స్థాపించి సీఈవోగా పని చేస్తున్నాడు.

## రాజకీయ జీవితం
కడుబండి శ్రీనివాసరావు 2008 ప్రజా రాజ్యం పార్టీ ఆవిర్భావంతో పార్టీలో చేరి 2009లో జరిగిన అసెంబ్లీ ఎన్నికల్లో గజపతినగరం నియోజకవర్గం పోటీ చేసి ఓడిపోయాడు. ఆయన 2011లో వైఎస్సార్ కాంగ్రెస్ పార్టీ ఆవిర్భావంతో పార్టీలో చేరి పార్టీ గజపతినగరం నియోజకవర్గ సమన్వయకర్తగా నియమితుడై 2014 ఎన్నికల్లో వైఎస్సార్ కాంగ్రెస్ అభ్యర్థిగా పోటీ చేసి ఓడిపోయాడు.

కడుబండి శ్రీనివాసరావు 2015లో అనకాపల్లి లోక్‌సభ నియోజకవర్గ సమన్వయకర్తగా నియమితుడై, 2019లో జరిగిన అసెంబ్లీ ఎన్నికల్లో శృంగవరపుకోట నియోజకవర్గం నుండి వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి కోళ్ల లలిత కుమారి పై 11365 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన నవంబర్ 2019లో ఆంధ్రప్రదేశ్‌ శాసనసభ సబార్డినేట్‌ చట్ట సభ్యుడిగా నియమితుడయ్యాడు.

## మూలాలు

వర్గం:విజయనగరం జిల్లా నుండి ఎన్నికైన శాసన సభ్యులు
వర్గం:విజయనగరం జిల్లా రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
కొండేటి చిట్టిబాబు

**చిట్టిబాబు కొండేటి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో  పి.గన్నవరం నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
కొండేటి చిట్టిబాబు 1 ఏప్రిల్‌ 1963లో ఆంధ్రప్రదేశ్ రాష్ట్రం, తూర్పు గోదావరి జిల్లా, మామిడికుదురు మండలం, నగరం గ్రామంలో జన్మించాడు. ఆయన ఎంఏ వరకు చదువుకున్నాడు.

## రాజకీయ జీవితం
కొండేటి చిట్టిబాబు విద్యార్థి దశ నుండే కాంగ్రెస్‌లో ఉంటూ పార్టీ కార్యక్రమాల్లో క్రియాశీలకంగా పాల్గొన్నాడు. ఆయన వైఎస్సార్ కాంగ్రెస్ పార్టీ ఆవిర్భావంతో పార్టీలో చేరి 2014లో జరిగిన అసెంబ్లీ ఎన్నికల్లో పోటీ చేసి ఓడిపోయాడు. ఆయన 2019లో జరిగిన అసెంబ్లీ ఎన్నికల్లో తిరిగి వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి నేలపూడి స్టాలిన్ బాబుపై 22207 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

2024 ఎన్నికల్లో పి.గన్నవరం టిక్కెట్‌ను సిట్టింగ్ ఎమ్మెల్యేగా ఉన్న కొండేటి చిట్టిబాబుని కాదని విప్పర్తి వేణుగోపాల్‌కు వైసీపీ కేటాయించడంతో తీవ్ర అసంతృప్తితో ఉన్న ఆయన 2024 ఏప్రిల్ 13న వైఎస్ఆర్ కాంగ్రెస్ పార్టీకి రాజీనామా చేసి ఆ తరువాత వైఎస్‌ఆర్‌ కడప జిల్లా ముద్దనూరులో ఏపీ పీసీసీ అధ్యక్షురాలు వైఎస్‌ షర్మిల సమక్షంలో కాంగ్రెస్‌ పార్టీలో చేరాడు.

## మూలాలు

వర్గం:ఆంధ్రప్రదేశ్ శాసన సభ్యులు (2019)
వర్గం:తూర్పు గోదావరి జిల్లా రాజకీయ నాయకులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
సత్తి సూర్యనారాయణ రెడ్డి

**సత్తి సూర్యనారాయణ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో  అనపర్తి నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
సూర్యనారాయణ రెడ్డి తూర్పుగోదావరి జిల్లా, అనపర్తి మండలం, అనపర్తి గ్రామంలో గంగిరెడ్డి, సీతయ్యమ్మ దంపతులకు 31 అక్టోబర్ 1961లో జన్మించాడు. ఆయన ఎంబీబీఎస్, ఎంఎస్‌ 
(జనరల్‌ సర్జన్‌) పూర్తి చేసి 15 నవంబర్ 1991న అనపర్తిలో తన తండ్రి పేరిట గంగిరెడ్డి నర్సింగ్‌ హోమ్‌ ప్రారంభించాడు.
## రాజకీయ జీవితం
సూర్యనారాయణ రెడ్డి వైద్య వృత్తిలోలో ఉంటే కాంగ్రెస్ పార్టీలో పరోక్షంగా ఉంటూ తన మేనమామ తేతలి రామారెడ్డిల తరఫున ఎన్నికల ప్రచారంలో క్రియాశీలకంగా పాల్గొన్నాడు. ఆయన వైఎస్సార్ కాంగ్రెస్ ఆవిర్భావంతో వైసీపీలో చేరి 2014లో అసెంబ్లీ ఎన్నికల్లో వైఎస్సార్‌ సీపీ అభ్యర్థిగా పోటీ చేసి 1,373 స్వల్ప ఓట్ల తేడాతో ఓడిపోయాయడు. ఆయన 2019లో జరిగిన అసెంబ్లీ ఎన్నికల్లో తిరిగి వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి నల్లమిల్లి రామకృష్ణా రెడ్డి పై 55207 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:ఆంధ్రప్రదేశ్ శాసన సభ్యులు (2019)
వర్గం:తూర్పు గోదావరి జిల్లా వైద్యులు
వర్గం:తూర్పు గోదావరి జిల్లా రాజకీయ నాయకులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
వెస్ట్‌మినిస్టర్ సెంట్రల్‌హాలు

వెస్ట్‌మినిస్టర్ సెంట్రల్ హాలు అనేది లండన్‌లోని అతిపెద్ద సమావేశం, ఈవెంట్‌ల వేదిక దీనిని "మెథడిస్ట్ సెంట్రల్ హాల్, వెస్ట్‌మిన్‌స్టర్" (వెస్ట్‌మిన్‌స్టర్ మెథడిస్ట్ సెంట్రల్ హాల్ వెస్ట్‌మినిస్టర్) అని కూడా పిలుస్తారు, దీనిని "సెంట్రల్ హాల్ అని కూడా పిలుస్తారు. , వెస్ట్‌మిన్‌స్టర్" (వెస్ట్‌మిన్‌స్టర్ సెంట్రల్ ఆడిటోరియం).సెంట్రల్ ఆడిటోరియం వెస్ట్‌మిన్‌స్టర్ అబ్బే ఎదురుగా, విక్టోరియా స్ట్రీట్, టోథిల్ స్ట్రీట్, స్టోరీస్ గేట్ మూలలో, క్వీన్ ఎలిజబెత్ II కాన్ఫరెన్స్ సెంటర్‌కి ఆనుకొని ఉంది..ఇది మెథడిస్ట్ వ్యవస్థాపకుడు జాన్ వెస్లీకి శతాబ్ది స్మారక చిహ్నంగా 1912లో ప్రారంభించబడింది. కాన్ఫరెన్స్‌ల నుండి కచేరీల వరకు సంవత్సరానికి 800 కంటే ఎక్కువ విభిన్న ఈవెంట్‌లను ఇక్కడ నిర్వహించడతాయి, ఈ రాబడిని నిర్వాహకులు భవనాన్ని మెరుగుపరచడం ఇంకా ప్రపంచవ్యాప్తంగా ధార్మిక కార్యక్రమాల కోసం డబ్బును సేకరించడం కోసం వాడతారు. ఇది లండన్‌లోని వెస్ట్‌మిన్‌స్టర్ నగరంలో ఒక బహుళ ప్రయోజన వేదిక పర్యాటక ఆకర్షణగా ఉన్న ఈ భవనంలో ఆర్ట్ గ్యాలరీ, రెస్టారెంట్, కార్యాలయ భవనం కూడా ఉన్నాయి, ఈ వేదిక నిర్మాణపరంగా, చారిత్రాత్మకంగా ముఖ్యమైనది,  ఇది లండన్లో అత్యంత సాంకేతికం సామర్థ్యం గల వేదికలలో ఒకటి ఆడిటోరియం సెంట్రల్ హాల్‌లో 2,352 వరకూ కూర్చోవచ్చు .1946లో ఐక్యరాజ్యసమితి ప్రారంభ సమావేశానికి ఆతిథ్యం ఇవ్వడానికి ఎంపిక చేయబడింది. thumb|సెంట్రల్ హాల్ వెస్ట్ మినిస్టర్
## మూలాలు


వర్గం:పర్యాటక ప్రదేశాలు
వర్గం:వేదికలు
బాబాసాహెబ్ ఆప్టే

**ఉమాకాంత్ కేశవ్ ఆప్టే** (29 ఏప్రిల్ 1903 - 1971), **బాబాసాహెబ్ ఆప్టే**గా ప్రసిద్ధి చెందాడు. ఇతడు జాతీయవాద సంస్థ అయిన రాష్ట్రీయ స్వయంసేవక్ సంఘ్ (RSS) మొదటి ప్రచారకులలో (పూర్తి-సమయ కార్యకర్త) ఒకరు, దాని వ్యవస్థాపకుడు K. B. హెడ్గేవార్ నుండి దీక్ష తీసుకున్నాడు. అతని మరణం తరువాత, ప్రాచీన భారతదేశ చరిత్రపై పరిశోధనను ప్రారంభించడంలో, ప్రచురించడంలో చురుకుగా ఉన్న RSS ప్రచారక్ మోరోపంత్ పింగ్లే అతని గౌరవార్థం బాబాసాహెబ్ ఆప్టే స్మారక్ సమితిని స్థాపించాడు.
## జీవితం
ఆప్టే 29 ఏప్రిల్ 1903 న విదర్భలోని చిత్పవన్ బ్రాహ్మణ కుటుంబంలో జన్మించాడు. చిన్నప్పటి నుండి దేశభక్తి భావనతో ఉన్నాడు. అతని తండ్రి 1919 లో మరణించాడు. అతను మెట్రిక్యులేషన్ తర్వాత ఉపాధ్యాయుడిగా పనిచేయడం ప్రారంభించాడు. అయితే, బాలగంగాధర తిలక్ వర్ధంతి వేడుకలు జరపకూడదని అతని ప్రధానోపాధ్యాయుడు నిషేధించడంతో అతను ఉద్యోగానికి రాజీనామా చేశాడు. 1924లో, అతను నాగ్‌పూర్‌కు వెళ్లి *ఉద్యమం* పత్రిక ప్రెస్‌లో చేరాడు. విప్లవాత్మక ఆలోచనల గురించి చర్చించేందుకు విద్యార్థి మండలిని (విద్యార్థి సంఘం) ఏర్పాటు చేశాడు. హెడ్గేవార్ 1925లో సంస్థను సందర్శించి, తన అభివృద్ధి చెందిన సంస్థను RSSలో విలీనం చేయడానికి ఆప్టేకు తగినంత స్ఫూర్తిని అందించారు. 1927లో, అతను RSS ప్రచారక్‌గా మారిన మొదటి వ్యక్తులలో ఒకడు అయ్యాడు.

## క్రియాశీలత
1930ల ప్రారంభంలో మహారాష్ట్రలో, తరువాత దేశంలోని మిగిలిన ప్రాంతాలలో RSS శాఖల (స్థానిక శాఖలు) నెట్‌వర్క్‌ను విస్తరించడంలో ఆప్టే కీలక పాత్ర పోషించారు. ఆర్‌ఎస్‌ఎస్ ప్రచారక్ నెట్‌వర్క్ సమన్వయంలో హెడ్గేవార్‌కు కీలక సహాయకుడిగా మారాడు. అతను నిరంతరం ప్రయాణించి, ఆర్‌ఎస్‌ఎస్ శాఖలకు వారి ప్రోత్సాహాన్ని పొందేందుకు ప్రాముఖ్యత కలిగిన వ్యక్తులను గుర్తించడం, కలవడం ద్వారా ప్రచారక్‌లకు ప్రత్యేక రకమైన సహాయం అందించాడు. అతను 1935లో పంజాబ్ ప్రావిన్స్‌లో పర్యటించాడు, హిందూ మహాసభ, ఆర్య సమాజ్ రెండింటితో పరిచయాలను ఏర్పరచుకున్నాడు, పంజాబ్‌లో RSS వ్యాప్తికి పునాది వేసాడు.

## మరణం
ఆప్టే 1971లో మరణించాడు. అతన్ని RSS కర్మయోగిగా గౌరవించింది. హిందూత్వ అచ్చులో భారతీయ చరిత్రను తిరిగి వ్రాయడంతోపాటు సంస్కృతాన్ని ప్రాచుర్యంలోకి తీసుకురావడంలో ఆయనకున్న ఆసక్తిని గుర్తుచేసుకోవడానికి, మోరోపంత్ పింగ్లే 1973లో బాబాసాహెబ్ ఆప్టే స్మారక్ సమితిని ఈ విషయాలపై పుస్తకాలను రూపొందించడానికి, ప్రచురించడానికి స్థాపించారు. ఈ సంస్థ నిర్ణీత సమయంలో అఖిల భారతీయ ఇతిహాస్ సంకలన్ యోజన అనే అఖిల భారత సంస్థను ప్రారంభించింది. RSS సంస్కృతాన్ని ప్రోత్సహించడానికి చేస్తున్న కృషికి గుర్తింపుగా ఏటా "బాబా సాహెబ్ ఆప్టే బర్త్ సెంటెనరీ నేషనల్ సంస్కృత అవార్డు"ను కూడా ఏర్పాటు చేసింది.

## మూలాలు


వర్గం:సంఘ్ పరివార్
వర్గం:1903 జననాలు
వర్గం:1971 మరణాలు
వర్గం:రాష్ట్రీయ స్వయంసేవక్ సంఘ్
అను ఆగా

**అను ఆగా** (జననం 3 ఆగస్టు 1942) ఒక భారతీయ బిలియనీర్ వ్యాపారవేత్త, సామాజిక కార్యకర్త, ఆమె శక్తి , పర్యావరణ ఇంజనీరింగ్ వ్యాపారమైన థర్మాక్స్ కు  1996 నుండి 2004 వరకు  చైర్ పర్సన్గా నాయకత్వం వహించారు.   అసోచామ్  లేడీస్ వింగ్ అయిన ఆల్ లేడీస్ లీగ్  ముంబై ఉమెన్ ఆఫ్ ది డికేడ్ అచీవర్స్ అవార్డు ఆమెకు లభించింది. 

2010 లో ఆమెకు భారత ప్రభుత్వం పద్మశ్రీ పురస్కారం ఇచ్చింది.  ఆమె ప్రస్తుతం టీచ్ ఫర్ ఇండియా చైర్ పర్సన్ గా ఉన్నారు.  ఆమె 26 ఏప్రిల్ 2012 న భారత పార్లమెంటు ఎగువ సభ అయిన రాజ్యసభకు రాష్ట్రపతి ప్రతిభా పాటిల్ చే నామినేట్ చేయబడింది. 

## వ్యక్తిగత జీవితం, విద్య
అను ఆగా బొంబాయిలో 3 ఆగష్టు 1942 న పార్సీ జొరాస్ట్రియన్ కుటుంబానికి జన్మించింది.

ఆమె ముంబైలోని సెయింట్ జేవియర్స్ కాలేజ్ నుండి ఎకనామిక్స్ లో బి.ఎ.తో పట్టభద్రురాలైంది, ముంబైలోని ప్రతిష్టాత్మక టాటా ఇన్స్టిట్యూట్ ఆఫ్ సోషల్ సైన్సెస్ (టిఐఎస్ఎస్) నుండి వైద్య, మానసిక సామాజిక సేవలో పోస్ట్ గ్రాడ్యుయేషన్ తో ఉంది. నాలుగు నెలలు యునైటెడ్ స్టేట్స్ లో చదువుకుంది. 

అను హార్వర్డ్ బిజినెస్ స్కూల్ నుండి గ్రాడ్యుయేట్ అయిన రోహింటన్ ఆగాను వివాహం చేసుకున్నారు, ఆమెకు మెహర్ అనే కుమార్తె, కుమారుడు కురుష్ కు జన్మనిచ్చింది. 

ఆమె కుమార్తె, మెహర్ పుదుంజీ థెర్మాక్స్ ప్రస్తుత చైర్ పర్సన్, 2004 లో ఆమె తల్లి నుండి బాధ్యతలు స్వీకరించారు. ఆమె లండన్ లోని ఇంపీరియల్ కాలేజ్ ఆఫ్ సైన్స్ అండ్ టెక్నాలజీ నుండి కెమికల్ ఇంజనీరింగ్ లో పోస్ట్ గ్రాడ్యుయేట్, సెప్టెంబర్ 1990లో థర్మాక్స్ లో చేరారు,  కాన్ఫెడరేషన్ ఆఫ్ ఇండియన్ ఇండస్ట్రీ  (సిఐఐ) ఫ్యామిలీ బిజినెస్ ఫోరం, యంగ్ ఇండియన్స్ (వైఐ) లో  సభ్యురాలు. 

## కెరీర్
అను 1985 లో థర్మాక్స్ లో తన వృత్తిని ప్రారంభించింది, తరువాత 1991 నుండి 1996 వరకు దాని మానవ వనరుల విభాగానికి నాయకత్వం వహించింది. భర్త రోహింటన్ ఆగా మరణం తరువాత ఆమె థర్మాక్స్ చైర్ పర్సన్ గా బాధ్యతలు స్వీకరించారు, 2004లో పదవీ విరమణ చేశారు. తరువాత బాధ్యతలు  ఆమె కుమార్తె, కంపెనీ వైస్ చైర్ పర్సన్ మెహర్ పుదుంజీ స్వీకరించారు. అను అప్పటి నుండి కంపెనీ డైరెక్టర్ల బోర్డులో ఉండిపోయారు.. 

రాజ్యసభలో పార్లమెంటు సభ్యురాలిగా ఆమె ఈ క్రింది కమిటీలలో పనిచేశారు

* సభ్యురాలు, సిబ్బంది, ప్రజా ఫిర్యాదులు, చట్టం, న్యాయంపై కమిటీ (మే 2012 - మే 2014) , (సెప్టెంబర్ 2014 - ప్రస్తుతం)
* సభ్యురాలు, పార్లమెంటరీ ఫోరం ఆన్ చిల్డ్రన్ (ఆగస్టు 2012 - మే 2014)
* సభ్యురాలు, మహిళా సాధికారత కమిటీ (సెప్టెంబర్ 2012 - సెప్టెంబర్ 2013)
* సభ్యురాలు, వాణిజ్య కమిటీ (ఆగస్టు - డిసెంబర్ 2012)

## అవార్డులు

* పద్మశ్రీ పురస్కారం (2010). 

## మూలాలు

వర్గం:జీవిస్తున్న ప్రజలు
వర్గం:1942 జననాలు
వర్గం:పద్మశ్రీ పురస్కారం పొందిన మహిళలు
వర్గం:భారతీయ మహిళా వ్యాపారవేత్తలు
డెహ్రాడూన్ జిల్లా

**డెహ్రాడూన్ జిల్లా** ఉత్తరాఖండ్ రాష్ట్రంలోని జిల్లాల్లో ఒకటి. జిల్లా ముఖ్యపట్టణం డెహ్రాడూన్. జిల్లాలో 6 తహసీల్‌లు, 6 కమ్యూనిటీ డెవలప్‌మెంట్ బ్లాక్‌లు, 17 పట్టణాలు 764 జనావాస గ్రామాలు, 18 నిర్జన గ్రామాలూ ఉన్నాయి. 2011 నాటికి ఇది, హరిద్వార్ తర్వాత ఉత్తరాఖండ్ (13 లో) రాష్ట్రంలో అత్యధిక జనాభా కలిగిన జిల్లా. డెహ్రాడూన్ జిల్లాలో రిషికేశ్, ముస్సోరీ, లందూర్, చక్రతా వంటి ప్రముఖ పట్టణాలు ఉన్నాయి. జిల్లాకు తూర్పున గంగా నది, పశ్చిమాన యమునా నది ప్రవహిస్తున్నాయి. దక్షిణ, ఆగ్నేయాల్లో తెరాయ్, శివాలిక్ పర్వతాలు, వాయవ్యంలో గ్రేట్ హిమాలయాలూ ఉన్నాయి. బ్రిటిష్ రాజ్ కాలంలో, జిల్లా అధికారిక పేరు **డెహ్రా డూన్** . 1842లో, డూన్‌ను సహరాన్‌పూర్ జిల్లాలో చేర్చారు. అయితే 1871 నుండి దీన్ని ప్రత్యేక జిల్లాగా చేసారు. బ్రిటిషు ప్రభుత్వం ఈ ప్రాంతాన్ని 1814-16 నాటి గూర్ఖా యుద్ధంలో టెహ్రీ-గఢ్వాల్ మహారాజా నుండి యుద్ధ ఫలంగా స్వాధీనం చేసుకుంది. దాన్ని, అప్పటికే తమ అధీనంలో ఉన్న సహరాన్‌పూర్ జిల్లాలో చేర్చింది.

## జనాభా శాస్త్రం

2011 జనాభా లెక్కల ప్రకారం డెహ్రాడూన్ జిల్లా జనాభా 16,98,560. ఇది గినియా-బిస్సౌ  కు, అమెరికా రాష్ట్రమైన ఇడాహోకు దాదాపు సమానం. జనాభా పరంగా భారతదేశంలో ఇది 290వ స్థానంలో ఉంది. జిల్లా జనసాంద్రత 550/చ.కి.మీ. 2001-2011 దశాబ్దంలో దాని జనాభా వృద్ధి రేటు 32.48%. డెహ్రాడూన్‌లో ప్రతి 1000 మంది పురుషులకు 902 స్త్రీలున్నారు  ఇక్కడి అక్షరాస్యత రేటు 85.24%.

## జిల్లాలో మాట్లాడే భాషలు ప్రకారం జనాభా

2011 జనగణనలో, జిల్లా జనాభాలో 60% మంది మొదటి భాషగా హిందీ మాట్లాడుతున్నారు. 17% మంది గఢ్వాలీ, 7.4% మంది జౌన్‌సారీ, 3.8% ఉర్దూ, 3.4% పంజాబీ, 3.3% - నేపాలీ, 1.1% - కుమావోని, 0.87% - భోజ్‌పురి, 0.58% - టిబెటన్, 0.55% - బెంగాలీ మాట్లాడుతున్నారు.

## అసెంబ్లీ నియోజకవర్గాలు

# చక్రతా
# వికాస్‌నగర్
# సహస్పూర్
# ధరంపూర్
# రాయ్పూర్
# రాజ్‌పూర్ రోడ్
# డెహ్రాడూన్ కంటోన్మెంట్
# ముస్సోరీ
# దోయివాలా
# రిషికేశ్

## వాతావరణం

## నగరాలు, పట్టణాలు

### నగరాలు
1. డెహ్రాడూన్

2. రిషికేశ్

3. వికాస్‌నగర్

4. ముస్సోరీ

### పట్టణాలు
1. దోయివాలా

2. సెలాకుయ్

3. చక్రతా

4. హెర్బర్ట్‌పూర్

5. డాక్‌పత్తర్

6. సహస్పూర్

7. హర్రావాలా

## మూలాలు


## వెలుపలి లంకెలు

వర్గం:Articles with hAudio microformats
వర్గం:Coordinates on Wikidata
వర్గం:ఉత్తరాఖండ్ జిల్లాలు
వర్గం:భారతదేశం లోని జిల్లాలు
రుద్రప్రయాగ జిల్లా

**రుద్రప్రయాగ జిల్లా, ** ఉత్తరాఖండ్ రాష్ట్రంలోని జిల్లాల్లో ఒకటి. దీని విస్తీర్ణం 1984 కిమీ2. రుద్రప్రయాగ ఈ జిల్లా ముఖ్యపట్టణం. జిల్లాకు ఉత్తరాన ఉత్తరకాశి, తూర్పున చమోలి, దక్షిణాన పౌరీ గఢ్వాల్ పశ్చిమాన తెహ్రీ గర్వాల్ జిల్లాలు సరిహద్దులుగా ఉన్నాయి.

## జనాభా వివరాలు
2011 జనాభా లెక్కల ప్రకారం రుద్రప్రయాగ్ జిల్లా జనాభా 2,42,285. ఇది వానువాటు దేశానికి దాదాపు సమానం. జనాభా పరంగా జిల్లా భారతదేశంలో 585వ స్థానంలో ఉంది. జనసాంద్రత చ.కి.మీ.కు 119. 2001-2011 దశాబ్దంలో జిల్లా జనాభా వృద్ధి రేటు 4.14%. రుద్రప్రయాగలో ప్రతి 1000 మంది పురుషులకు 1120 స్త్రీల లింగ నిష్పత్తి ఉంది. 2011 జనాభా లెక్కల ప్రకారం దేశంలో ఈ నిష్పత్తి అత్యధికంగా ఉన్న రాష్ట్రాల్లో ఇది 6 వ స్థానంలో ఉంది. జిల్లా అక్షరాస్యత రేటు 82.09%.

2011 జనాభా లెక్కల ప్రకారం 94.5% జనాభా మాట్లాడే గర్వాలీ జిల్లాలో ప్రధానమైన మొదటి భాష. హిందీ 4.2% మందికి మొదటి భాష కాగా, 0.60% నేపాలీ మాట్లాడుతారు.

## మాట్లాడే భాష ప్రకారం జనాభా వివరాలు

## శాసనసభ నియోజకవర్గాలు

* కేదార్‌నాథ్ విధానసభ
* రుద్రప్రయాగ విధానసభ

## పుణ్యక్షేత్రాలు

* కేదారనాథ్
* తుంగనాథ్
* మధ్యమహేశ్వర్
* మథియానా దేవి

## మూలాలు


వర్గం:Short description is different from Wikidata
వర్గం:భారతదేశం లోని జిల్లాలు
వికీప్రాజెక్టు

**వికీప్రాజెక్ట్**, నిర్దిష్ట సవరణ లక్ష్యాలను సాధించడానికి లేదా నిర్దిష్ట జ్ఞాన రంగానికి సంబంధించిన లక్ష్యాలను సాధించడానికి ఏర్పాటు చేయబడిన వికీ సమూహం. వికీప్రాజెక్ట్‌లు వికీపీడియాలో ఎక్కువగా ఇతర విక్షనరీ, వికీకోట్, వికీడేటా, వికీసోర్స్ వంటి సోదర ప్రాజెక్ట్‌లలో తక్కువగా ఉన్నాయి. వికీపీడియాకు బయట ప్రాజెక్టులు కూడా ఈ పదాన్ని వాడతాయి (ఉదాహరణకు OpenStreetMap ) . COVID-19 మహమ్మారి సమయంలో, వ్యాధికి సంబంధించిన కథనాల కచ్చితత్వాన్ని నిర్వహించడంలో వికీపీడియా వికీప్రాజెక్ట్ మెడిసిన్ పాత్రను సిబిఎస్ న్యూస్ గుర్తించింది. వికీప్రాజెక్ట్ మహిళా శాస్త్రవేత్తలు ప్రాజెక్టు, "వికీపీడియాలో మహిళా శాస్త్రవేత్తల సంఖ్యను దాదాపు 1,600 నుండి 5,000కి పెంచడంలో సహాయపడిందని" *స్మిత్సోనియన్ మ్యాగజైన్* పేర్కొంది.

## వికీపీడియాలో
కొన్ని వికీపీడియా వికీప్రాజెక్ట్‌లు ఏదైనా రంగానికి సంబంధించిన బయటి సంస్థలతో సహకార కార్యకలాపాలలో పాల్గొనడానికి తగినంత స్థాయిలో ఉన్నాయి. ఉదాహరణకు, 2014లో కొక్రాన్ కొల్లాబరేషన్(Cochrane Collaboration) "వికీపీడియా ఆరోగ్య సంబంధిత వ్యాసాలను తాజాగా, నిష్పక్షపాతంగా  అధిక నాణ్యతతో  వుంచడానికి వ్యూహాలను అభివృద్ధి చేయడానికి.  కోక్రాన్ నివేదికలను పంచుకోడానికి తోడ్పడటానికి." ఆంగ్ల వికీపీడియా వికీప్రాజెక్టు మెడిసిన్ (WikiProject Medicine) తో భాగస్వామ్యాన్ని కుదుర్చుకున్నట్లు ప్రకటించింది.

తెలుగు వికీపీడియా పదుల సంఖ్యలో ప్రాథమికంగా నిర్దిష్ట జ్ఞాన అంశాల గురించి, నిర్దిష్ట నిర్వహణ పనులను కోసం వికీప్రాజెక్ట్‌లను కలిగి ఉంది  ఆంగ్ల వికీపీడియాలో సాధారణంగా నిర్వహించే ప్రాజెక్టు 'ఒక విషయం పరిధిలోకి వచ్చే వ్యాసాల నాణ్యతను అంచనా వేయడం' కాగా తెలుగువికీపీడియాలో సముదాయం బలహీనంగా వుండడంతో ఇటువంటివి విరివిగా జరగలేదు. వికీపీడియా, సోదరి ప్రాజెక్టులలో, వికీప్రాజెక్ట్ పేజీలు ప్రాజెక్ట్ పేరుబరిలో ఉన్నాయి. వ్యాసం, వికీప్రాజెక్ట్ ల మధ్య అనుబంధానికి సంబంధించిన మెటా సమాచారం సాధారణంగా వ్యాసం చర్చా పేజీలో చేర్చబడుతుంది. వికీప్రాజెక్ట్‌లు సారూప్య ఆసక్తులు కలిగిన సంపాదకుల మధ్య సహకారానికి అదనపు మార్గాన్ని అందించటం ద్వారా ఉత్పాదకతను పెంచుతాయి. భాగస్వామ్యాన్ని ప్రోత్సహించడానికి, ప్రభావశీలతను కేంద్రీకరించడానికి, "ఈ వారం సహకారం", లేదా వ్యాసాన్ని "ప్రదర్శన" స్థితిని సాధించే స్థాయికి మెరుగుపరచే చర్యలకు వికీపీడియాలోని వికీప్రాజెక్ట్‌లు అదనపు దారిగా ఉన్నాయి. వికీప్రాజెక్ట్ కౌన్సిల్ అనేది క్రియాశీల *[[వికీపీడియా:వికీప్రాజెక్టు|వికీప్రాజెక్ట్‌ల]]* అభివృద్ధికి సహాయపడే సంపాదకుల సమూహం,, అంతర్-వికీప్రాజెక్ట్ చర్చ, సహకారానికి కేంద్ర బిందువుగా పనిచేస్తుంది.

వికీప్రాజెక్ట్స్‌లో పాల్గొనడం వల్ల ఎడిటర్ అడ్మినిస్ట్రేటర్ అయ్యే అవకాశాలను గణనీయంగా మెరుగుపరిచిందని, ఒక వికీపీడియా పాలసీ సవరణ లేదా వికీప్రాజెక్ట్ సవరణ, పది వ్యాస సవరణలకు సమాన విలువైనదని 2008 లో జరిగిన అధ్యయనం తేల్చింది. 

## ఇవీ చూడండి
* వికీపీడియా:వికీప్రాజెక్టు
## ప్రస్తావనలు
 

వర్గం:వికీపీడియా
అమృత అయ్యర్

**అమృత అయ్యర్** (జననం 1994 మే 14 ) భారతదేశానికి చెందిన సినిమా నటి. ఆమె తెలుగు సినిమాలతో పటు, మలయాళం, తమిళం, కన్నడ సినిమాల్లో నటించింది.

## జననం, విద్యాభాస్యం
అమృత అయ్యర్ కర్ణాటక రాష్ట్రం, బెంగూళూరులో 14 మే 1994న  జన్మించింది. ఆమె బెంగూళూరులోని సెయింట్ జోసఫ్ కాలేజ్ ఆఫ్ కామర్స్ లో బ్యాచిలర్ ఆఫ్ కామర్స్ పూర్తి చేసింది.

## సినీ జీవితం
అమృత అయ్యర్ 2012లో మలయాళంలో విడుదలైన ‘పద్మవ్యూహాం’  సినిమాలో తొలిసారి ఓ చిన్నపాత్రలో నటించి సినీరంగంలోకి అడుగుపెట్టి, 2018లో తమిళంలో ‘పదైవీరన్’ సినిమా ద్వారా హీరోయిన్‌గా పరిచమై మంచి గుర్తింపు నందుకొని ఈ సినిమాకు ‘సైమా’ అవార్డ్స్ కు నామినేట్ అయింది. అమృత అయ్యర్ తెలుగులో ‘రెడ్’ సినిమాలో నటించి ఆ తరువాత ‘30 రోజుల్లో ప్రేమించటం ఎలా’ సినిమా ద్వారా మంచి గుర్తింపు సాధించింది.
## నటించిన సినిమాలు

## మూలాలు

వర్గం:1994 జననాలు
పా. రంజిత్

**పా. రంజిత్** తమిళ సినిమా దర్శకుడు, నిర్మాత. తమిళనాడులోని అవడి జిల్లాలో కర్లపక్కం గ్రామంలో జన్మించిన పా. రంజిత్ చిత్రకారుడు కావాలనుకుని చెన్నై ఫైన్ ఆర్ట్స్ కాలేజిలో డిగ్రీ పూర్తిచేశాడు. ఆయన సినీరంగంలో మొదట శివ షణ్ముగం, థాగపన్‌సామి దగ్గర అసిస్టెంట్‌ డైరెక్టర్‌గా, చిత్ర నిర్మాతలు లింగుస్వామి, వెంకట్‌ ప్రభు దగ్గర పని చేశాడు. పా. రంజిత్ 2012లో తొలిసారిగా అట్టకతి సినిమా ద్వారా దర్శకుడిగా సినిమా రంగంలోకి అడుగు పెట్టి కబాలి, కాలా, సార్పట్ట పరంపర సినిమాల ద్వారా మంచి గుర్తింపునందుకున్నాడు. పా. రంజిత్‌ 2018లో కుల వ్యవస్థను నిర్మూలించే దిశగా 19 మంది సభ్యులతో ‘ది క్యాస్ట్‌లెస్‌ కలెక్టివ్‌’ పేరుతో  సంగీత బందాన్ని ఏర్పాటు చేశాడు. 

### దర్శక, రచయితగా

### నిర్మాతగా

## అవార్డులు & నామినేషన్స్

## మూలాలు

వర్గం:1982 జననాలు
వర్గం:తమిళ సినిమా దర్శకులు
వర్గం:తమిళ సినిమా నిర్మాతలు
పి.జి.వి.ఆర్. నాయుడు

**పెతకంశెట్టి గణ వెంకట రెడ్డి నాయుడు (గణబాబు)** ఆంధ్రప్రదేశ్ రాష్ట్రానికి చెందిన అంతర్జాతీయ వాలీబాల్ క్రీడాకారుడు, రాజకీయ నాయకుడు. ఆయన పశ్చిమ విశాఖపట్నం నియోజకవర్గం నుండి  మూడుసార్లు ఎమ్మెల్యేగా గెలిచాడు.

## జననం, విద్యాభాస్యం
గణబాబు 09 మే 1969లో ఆంధ్రప్రదేశ్ రాష్ట్రం, విశాఖపట్నం జిల్లా, గోపాలపట్నంలో జన్మించాడు. ఆయన ఆంధ్ర యూనివర్సిటీ నుండి బి.కామ్ పూర్తి చేశాడు.

## రాజకీయ జీవితం
గణబాబు తన తండ్రి పెతకంశెట్టి అప్పలనరసింహం మరణాంతరం రాజకీయాల్లోకి వచ్చాడు. ఆయన తండ్రి 1984 లో టీడీపీ నుంచి అనకాపల్లి ఎంపీగా గెలిచాడు. గణబాబు 1994లో టీడీపీ తరపున పెందుర్తి జెడ్పిటిసి సభ్యుడిగా పోటీ చేసి గెలిచి, 1999లో జరిగిన అసెంబ్లీ ఎన్నికల్లో టీడీపీ నుండి  పెందుర్తి నియోజకవర్గం పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

గణబాబు 2009లో ప్రజారాజ్యం పార్టీలో చేరి 2009 ఎన్నికల్లో పశ్చిమ విశాఖపట్నం నియోజకవర్గం నుండి పోటీ చేసి ఓడిపోయాడు. ఆయన ప్రజారాజ్యం పార్టీ కాంగ్రెస్ లో విలీనం కావడం, రాష్ట్ర విభజన అనంతరం టీడీపీలో చేరి 2014 ఎన్నికల్లో పశ్చిమ విశాఖపట్నం నియోజకవర్గం నుండి పోటీ చేసి రెండోసారి ఎమ్మెల్యేగా గెలిచాడు. ఆయన 2019లో జరిగిన అసెంబ్లీ ఎన్నికల్లో తిరిగి టీడీపీ అభ్యర్థిగా పోటీ చేసి తన సమీప ప్రత్యర్థి వైసీపీ అభ్యర్థి మళ్ల విజయ ప్రసాద్‌పై 18981 ఓట్ల మెజారిటీతో గెలిచి ఎమ్మెల్యేగా అసెంబ్లీకి ఎన్నికయ్యాడు. ఆయన తెలుగుదేశం పార్టీ  శ్రీకాకుళం, విజయనగరం పార్లమెంటరీ నియోజకవర్గాల కో-ఆర్డినేటర్‌గా సెప్టెంబర్ 2020లో నియమితుడయ్యాడు. 

గణబాబు 2024 ఆంధ్రప్రదేశ్ శాసనసభ ఎన్నికలలో ఎమ్మెల్యేగా ఎన్నికై, నవంబర్ 12న శాసనసభలో విప్‌గా నియమితుడయ్యాడు.

## ఇతర పదవులు
గణబాబు 2000 నుండి 2003 వరకు ఆంధ్రప్రదేశ్ రాష్ట్ర స్పోర్ట్స్‌ అథారటీ (శాప్‌) డైరక్టర్‌గా, 2000 నుండి 2005వరకు ఆంధ్రప్రదేశ్ ఒలింపిక్ అసోసియేషన్ ఉపాధ్యక్షుడిగా ఎన్నికయ్యాడు. ఆయన నవంబర్ 2020లో భారత వాలీబాల్ సమాఖ్య ఉపాధ్యక్షుడిగా నియమితుడయ్యాడు.

## మూలాలు

వర్గం:1969 జననాలు
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2019)
వర్గం:విశాఖపట్నం వ్యక్తులు
బిజ్జం పార్థసారథి రెడ్డి

**బిజ్జం పార్థసారథి రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1999లో జరిగిన అసెంబ్లీ ఎన్నికల్లో  పాణ్యం నియోజకవర్గం నుండి ఎమ్మెల్యేగా ప్రాతినిధ్యం వహించాడు.
## రాజకీయ జీవితం
బిజ్జం పార్థసారథిరెడ్డి తెలుగుదేశం పార్టీ ద్వారా రాజకీయాల్లోకి వచ్చి 1999లో జరిగిన అసెంబ్లీ ఎన్నికల్లో పాణ్యం నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్‌ అభ్యర్థి కాటసాని రాంభూపాల్‌ రెడ్డి పై 21,246 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2004లో జరిగిన అసెంబ్లీ ఎన్నికల్లో టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్‌ అభ్యర్థి కాటసాని రాంభూపాల్‌ రెడ్డి చేతిలో 4592 ఓట్ల తేడాతో ఓడిపోయాడు.

బిజ్జం పార్థసారథిరెడ్డి  2004 ఓటమి అనంతరం రాజకీయాలకు దూరంగా ఉంటూ తన వ్యాపారాలు చూసుకుంటూ ఉండి, 2019లో తిరిగి రాజకీయాల్లోకి వచ్చి 4 ఏప్రిల్ 2019న వైఎస్సార్ కాంగ్రెస్ పార్టీలో చేరాడు.

## మూలాలు

వర్గం:ఆంధ్రప్రదేశ్ శాసన సభ్యులు (1999)
వర్గం:కర్నూలు జిల్లా నుండి ఎన్నికైన శాసన సభ్యులు
వర్గం:కర్నూలు జిల్లా రాజకీయ నాయకులు
వర్గం:కర్నూలు జిల్లా వ్యక్తులు
ఏరాసు ప్రతాప రెడ్డి

**ఏరాసు ప్రతాప రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో  ఆత్మకూరు నుండి మూడుసార్లు,  శ్రీశైలం నియోజకవర్గల నుండి ఒకసారి ఎమ్మెల్యేగా గెలిచి, రాష్ట్ర మంత్రిగా పని చేశాడు. 
## రాజకీయ జీవితం
ఏరాసు ప్రతాప రెడ్డి తన తండ్రి ఏరాసు అయ్యపురెడ్డి మరణాంతరం రాజకీయాల్లోకి వచ్చాడు. ఆయన 1994, 2004 ఎన్నికల్లో ఆత్మకూరు నియోజకవర్గం నుండి, 2009లో నియోజకవర్గాల పునర్విభజన ద్వారా నూతనంగా ఏర్పడ్డా శ్రీశైలం నియోజకవర్గల నుండి ఎమ్మెల్యేగా గెలిచి, వైఎస్ రాజశేఖర్ రెడ్డి మంత్రివర్గంలో రాష్ట్ర న్యాయశాఖ మంత్రిగా పని చేశాడు. ఆయన 2014లో రాష్ట్ర విభజన అనంతరం కాంగ్రెస్ పార్టీకి రాజీనామా చేసి,   09  మార్చి 2014న తెలుగుదేశం పార్టీలో చేరి  పాణ్యం అసెంబ్లీ నుండి పోటీ చేసి మూడవ స్థానంలో నిలిచాడు. ఆగస్టు మొదటి వారంలో ముఖ్యమంత్రి ఎన్‌ కిరణ్‌కుమార్‌రెడ్డికి రాజీనామాలు సమర్పించిన  మంది మంత్రుల్లో ఏరాసు ప్రతాప్ రెడ్డి  ఒకరు. ఆంధ్ర ప్రదేశ్ రాష్ట్ర విభజనకు  కేంద్ర ప్రభుత్వ నిర్ణయానికి వ్యతిరేకంగా కాంగ్రెస్‌ ప్రాథమిక సభ్యత్వానికి రాజీనామా చేశారు.

## మూలాలు

వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2009)
కె.కె. అగర్వాల్

**క్రిషన్ కుమార్ అగర్వాల్** (5 సెప్టెంబర్ 1958 - 17 మే 2021) భారతీయ వైద్యుడు, సీనియర్ కార్డియాలజిస్ట్. అతను కాన్ఫెడరేషన్ ఆఫ్ మెడికల్ అసోసియేషన్ ఆఫ్ ఆసియా అండ్ ఓషియానియా (సిఎంఎఎవో) అధ్యక్షుడు, హార్ట్ కేర్ ఫౌండేషన్ ఆఫ్ ఇండియా అధ్యక్షుడు, ఇండియన్ మెడికల్ అసోసియేషన్ గత జాతీయ అధ్యక్షుడు. వైద్య రంగానికి ఆయన చేసిన కృషికి గాను 2010లో భారత ప్రభుత్వం ఆయనను భారతదేశపు నాల్గవ అత్యున్నత పౌర పురస్కారమైన పద్మశ్రీతో సత్కరించింది.

## జీవిత చరిత్ర
డాక్టర్ అగర్వాల్ 5 సెప్టెంబర్ 1958న జన్మించాడు.  1979 లో నాగపూర్ విశ్వవిద్యాలయం నుండి ఎం.బి.బి.ఎస్ చేసి 1983లో మహాత్మా గాంధీ ఇన్స్టిట్యూట్ ఆఫ్ మెడికల్ సైన్సెస్ నుండి ఒక ఎమ్.డి పట్టా పొందాడు.  అతను 2017 వరకు భారతదేశంలోని న్యూఢిల్లీలోని మూల్ చంద్ మెడ్ సిటీలో సీనియర్ కన్సల్టెంట్ గా ఉన్నాడు. 

అగర్వాల్ ఇండియన్ మెడికల్ అసోసియేషన్ (ఐఎంఏ) గౌరవ సెక్రటరీ జనరల్ గా, ఐఎంఏ అకాడమీ ఆఫ్ మెడికల్ స్పెషాలిటీస్ చైర్మన్ గా, ఐఎంఏ జాతీయ గౌరవ ఆర్థిక కార్యదర్శిగా, ఐఎంఏకు చెందిన ఏకేఎన్ సిన్హా ఇనిస్టిట్యూట్ డైరెక్టర్ గా, ఢిల్లీ మెడికల్ అసోసియేషన్ అధ్యక్షుడుగా, ఐఎంఏ న్యూఢిల్లీ శాఖ అధ్యక్షుడుగా, ఇంటర్నేషనల్ మెడికల్ సైన్సెస్ అకాడమీ ఢిల్లీ చాప్టర్ చైర్మన్ గా పనిచేశాడు. ఢిల్లీ ఇన్స్టిట్యూట్ ఆఫ్ ఫార్మాస్యూటికల్ సైన్సెస్ అండ్ రీసెర్చ్ లో విజిటింగ్ ప్రొఫెసర్ గా బోధించాడు.  ఇండియన్ మెడికల్ అసోసియేషన్ జాతీయ అధ్యక్షుడిగా, ఐజెసిపి గ్రూప్  చీఫ్ ఎడిటర్ గా ఉన్నాడు. 2019 సెప్టెంబరులో "కాన్ఫెడరేషన్ ఆఫ్ మెడికల్ అసోసియేషన్ ఆఫ్ ఆసియా అండ్ ఓషియానియా" (సి.ఎం.ఎ.ఎ.ఒ) అధ్యక్షుడిగా నియమించబడ్డాడు. వరల్డ్ ఫెలోషిప్ ఆఫ్ రెలిజియన్ వైస్ ఛైర్మన్ గా కూడా పనిచేశాడు. 

అగర్వాల్ ఆరోగ్యంపై పుస్తకాలను ప్రచురించాడు. పురాతన వైదిక వైద్యాన్ని ఆధునిక అల్లోపతితో మిళితం చేసి రాసిన *అల్లోవేద* వాటిలో ఒకటి. ఎకోకార్డియోగ్రఫీపై ఆరు అధ్యాయాలతో అంతర్జాతీయ ఎకోకార్డియోగ్రఫీ పాఠ్యపుస్తకానికి ఆయన సహకారం అందించాడు. ది అమెరికన్ జర్నల్ ఆఫ్ కార్డియాలజీ అండ్ సర్క్యులేషన్ వంటి అంతర్జాతీయ జర్నల్స్ లో సుమారు 14 ప్రచురణలు ఉన్నాయి; ఇండియన్ హార్ట్ జర్నల్, ది జర్నల్ ఆఫ్ ది అసోసియేషన్ ఆఫ్ ఫిజీషియన్స్ ఆఫ్ ఇండియా, ఇండియన్ జర్నల్ ఆఫ్ హార్ట్ రీసెర్చ్ వంటి భారతీయ జర్నల్స్ లో 115 ప్రచురణలు ఉన్నాయి. 

భారతీయ ఇతిహాసం మహాభారతం అనేక మానసిక సమస్యలకు సమాధానాలు ఇస్తుందని, శ్రీకృష్ణుడు భారతదేశపు మొదటి సలహాదారు అని ఆయన పేర్కొన్నారు. 2005లో డాక్టర్ బి.సి.రాయ్ అవార్డుతో సత్కరించారు."విశ్వ హిందీ సమ్మాన్", "నేషనల్ సైన్స్ కమ్యూనికేషన్ అవార్డు", "ఫిక్కీ హెల్త్ కేర్ పర్సనాలిటీ ఆఫ్ ది ఇయర్ అవార్డు", "డాక్టర్ డిఎస్ ముంగేకర్ నేషనల్ ఐఎంఎ అవార్డు", "రాజీవ్ గాంధీ ఎక్సలెన్స్ అవార్డు" కూడా అందుకున్నారు. 2010లో పద్మశ్రీ అవార్డు అందుకున్నాడు.

17 మే 2021 నాడు, కోవిడ్ వ్యాధితో మరణించాడు.
## అవార్డులు
* డాక్టర్. బి. సి. రాయ్  అవార్డు(2005) 
* ఫిక్కీ హెల్త్ కేర్ పర్సనాలిటీ ఆఫ్ ది ఇయర్ అవార్డు
* డాక్టర్ డి ఎస్ ముంగేకర్ నేషనల్ ఐఎంఎ అవార్డు
* రాజీవ్ గాంధీ ఎక్సలెన్స్ అవార్డు 
* పద్మశ్రీ పురస్కారం(2010) 

## మూలాలు

వర్గం:1958 జననాలు
వర్గం:మహారాష్ట్ర వైద్యులు
వర్గం:వైద్యరంగంలో పద్మశ్రీ పురస్కార గ్రహీతలు
వర్గం:డా.బి.సి.రాయ్ పురస్కార గ్రహీతలు
కోరా

**కోరా** అనేది ప్రశ్నలు,సమాధానాల ద్వారా విజ్ఞానాన్ని పంచుకునే ఒక ఆన్లైన్ వెబ్‌సైట్. ఇది 25 జూన్, 2009న స్థాపించబడింది. 21 జూన్, 2010న ప్రజలకు అందుబాటులో ఉంచబడింది. వినియోగదారులు సమర్పించిన ప్రశ్నలను సవరించడం, సమాధానాలపై వ్యాఖ్యానించడం ద్వారా తమకు కావాల్సిన సమాచారాన్ని పొందుతారు. 2020 నాటికి, ఈ వెబ్‌సైట్‌ను నెలకు 300 మిలియన్ల మంది వినియోగదారులు సందర్శిస్తున్నారు.
## స్థాపన
కోరా ని జూన్ 2009లో మాజీ ఫేస్ బుక్ ఉద్యోగులు ఆడమ్ డి'ఏంజెల, చార్లీ చీవర్ స్థాపించారు. "*ఆడమ్ డి ఏంజెలో, చార్లీ చీవర్‌లకు కోరా అనే పేరు ఎలా వచ్చింది?*" అనే ప్రశ్నకు సమాధానంగా 2011లో కోరాలో వ్రాశారు, చార్లీ చీవర్ ఇలా పేర్కొన్నాడు, "*మేము కొన్ని గంటలపాటు మేధోమథనం చేసాము, మేము ఆలోచించగలిగే అన్ని ఆలోచనలను వ్రాసాము. స్నేహితులతో సంప్రదించి, మేము ఇష్టపడని వాటిని తొలగించిన తర్వాత, మేము దానిని 5 లేదా 6కి కుదించి చివరికి కోరాగా స్థిరపరిచాము.*"
## అభివృద్ది
కోరా వెబ్‌సైట్ జనవరి 2011లో 500,000 మంది వినియోగదారులను కలిగి ఉన్నట్లు అంచనా వేయబడింది. జూన్ 2011లో, కోరా ఇంటర్‌ఫేస్ సమాచార ఆవిష్కరణ, బ్రౌజింగ్‌ను సులభతరం చేయడానికి పునఃరూపకల్పన చేయబడింది. శుద్ధి చేయబడిన దీని ఇంటర్‌ఫేస్ వికీపీడియాతో పోల్చదగినదని కొందరు సూచించారు. ఐఫోన్ కోసం అధికారిక మొబైల్ అప్లికేషన్ సాఫ్ట్‌వేర్ సెప్టెంబర్ 29, 2011 న విడుదల చేయబడింది, అండ్రాయిడ్ కోసం అధికారిక మొబైల్ అప్లికేషన్ సాఫ్ట్‌వేర్ సెప్టెంబర్ 5, 2012న విడుదల చేయబడింది.

సెప్టెంబరు 2012లో, సహ వ్యవస్థాపకుడు చార్లీ సెవెర్ సంస్థ రోజువారీ బాధ్యతల నుండి తన రాజీనామాను ప్రకటించాడు. మెంటర్‌గా బాధ్యతాయుతంగా కొనసాగాడు.
## మొబైల్ వినియోగం
మార్చి 20, 2013 నుండి ఇది పూర్తి టెక్స్ట్ శోధనగా ప్రశ్నలు, సమాధానాలను శోధించడానికి దాని వెబ్‌సైట్‌ను సెటప్ చేసింది. ఈ సదుపాయం మే చివరిలో మొబైల్ ఫోన్‌లకు విస్తరించబడింది. మే 2013లో విడుదల చేసిన నివేదికలో గత ఏడాదిలో కంటే అన్ని స్థాయిల్లో మూడు రెట్లు పెరిగిందని పేర్కొంది.
## వివిధ భాషల్లో
డిసెంబర్ 2019లో, కోరా తన మొదటి అంతర్జాతీయ ఇంజనీరింగ్ కార్యాలయాన్ని వాంకోవర్‌లో ప్రారంభించనున్నట్లు ప్రకటించింది, ఇది మెషిన్ లెర్నింగ్, ఇతర ఇంజినీరింగ్ విధులను నిర్వహిస్తుంది. అదే నెలలో, కోరా దాని అరబిక్, గుజరాతీ, హిబ్రూ, కన్నడ, మలయాళం, తెలుగు వెర్షన్‌లను ప్రారంభించింది.

## కోరాలో సమాధానాలు
కోరాలో సమాధానాలు ఆయా అంశాలపై నిజమైన అవగాహనను, మౌలికమైన పరిజ్ఞానాన్ని కలిగి ఉన్నవారి నుంచి వస్తాయి. కోరా అనేది ఇరాన్ ఒప్పందంపై బరాక్ ఒబామా, జైలులో జీవితం గురించి ఖైదీలు, గ్లోబల్ వార్మింగ్‌పై శాస్త్రవేత్తలు, దోపిడీ దొంగలను అడ్డుకోవడంపై పోలీసు అధికారులు, అలాగే తమ కార్యక్రమాలను తెరకెక్కించే విధానంపై టీవీ నిర్మాతలు సమాధానాలిచ్చే చోటు. ఇది స్ఫూర్తిదాయక వ్యక్తులైన గ్లోరియా స్టీనెమ్, స్టీఫెన్ ఫ్రై, హిల్లరీ క్లింటన్, గ్లెన్ బెక్, షెరిల్ శాండ్ బర్గ్, వినోద్ ఖోస్లా, అలాగే గిలియన్ యాండర్సన్ వంటివారు నేరుగా ఎక్కువమంది సమాధానం కోరుతున్న ప్రశ్నలకు సమాధానాలు ఇచ్చే చోటు. కోరా అన్నది వేరే మార్గంలోనూ ఎన్నటికీ చేరుకోలేని వ్యక్తులు, ఎన్నడూ ఎక్కడా పంచుకోనటువంటి ముఖ్యమైన లోచూపులను చదవగలిగే చోటు.

## మూలాలు

వర్గం:ఆన్లైన్ విజ్ఞాన సర్వస్వము
వర్గం:విజ్ఞాన సర్వస్వాలు
తెలంగాణ ట్రాన్స్‌మిషన్ కార్పోరేషన్

**తెలంగాణ ట్రాన్స్‌మిషన్ కార్పోరేషన్ (టిఎస్‌ట్రాన్స్‌కో) **, తెలంగాణ ప్రభుత్వానికి విద్యుత్ పంపిణీ సంస్థ. దీనికి పవర్ ట్రాన్స్‌మిషన్ సిస్టమ్ కార్యకలాపాలను నియంత్రించే అధికారం ఉంటుంది. 2013 కంపనీల చట్టం ప్రకారం 2014 మే 19న తెలంగాణ ట్రాన్స్‌మిషన్ కార్పోరేషన్ లిమిటెడ్ విలీనం చేయబడింది. 2014 జూన్ 2 నుండి తన కార్యకలాపాలను ప్రారంభించింది. ఈ సంస్థ విద్యుత్ ఉత్పత్తి, ప్రసారం, పంపిణీలలో ఉత్తమసంస్థగా అనేక అవార్డులు అందుకుంది.

## చరిత్ర
ఉమ్మడి ఆంధ్రప్రదేశ్ రాష్ట్ర విద్యుత్ బోర్డు 1959లో ఉనికిలోకి వచ్చింది. విద్యుత్ ఉత్పత్తి, ప్రసారం, పంపిణీ వంటి బాధ్యతలను నిర్వర్తించింది. విద్యుత్ రంగ సంస్కరణల అజెండా కింద, ఆంధ్రప్రదేశ్ ప్రభుత్వం ఆంధ్రప్రదేశ్ విద్యుత్ సంస్కరణల చట్టం 1998ని ప్రకటించింది.

1998 ఫిబ్రవరి 1న ఏపిట్రాన్స్‌కో ఉనికిలోకి వచ్చింది. అప్పడినుండి 2005 జూన్ వరకు వివిధ జనరేటర్ల నుండి రాష్ట్ర-కొనుగోలు శక్తిలో ఒకే కొనుగోలుదారుగా కొనసాగింది. బల్క్ సప్లై టారిఫ్ రేట్ల ప్రకారంలో వ్యక్తిగత పిపిఏల నిబంధనలు, షరతులకు అనుగుణంగా విక్రయాలు సాగించింది. తదనంతరం, ఆంధ్రప్రదేశ్ ప్రభుత్వం ద్వారా నోటిఫై చేయబడిన మూడవ బదిలీ పథకానికి అనుగుణంగా, ఏపిట్రాన్స్‌కో పవర్ ట్రేడింగ్ చేయడం మానేసింది. పవర్ ట్రాన్స్‌మిషన్ సిస్టమ్ కార్యకలాపాలను నియంత్రించే అధికారాలను కలిగి ఉంది.

ఆంధ్రప్రదేశ్ పునర్వ్యవస్థీకరణ చట్టం 2014 ప్రకారం, ఏపిట్రాన్స్‌కో నుండి టిఎస్‌ట్రాన్స్‌కో విభజించబడింది. 2014 జూన్ 2నుండి తెలంగాణ రాష్ట్రం కోసం టిఎస్‌ట్రాన్స్‌కో కంపెనీగా ఏర్పాటయింది.

## అవార్డులు
తెలంగాణ ట్రాన్స్‌మిషన్ కార్పోరేషన్ కు వచ్చిన పురస్కారాల వివరాలు:
# స్కోచ్ అవార్డు 2021: తెలంగాణ రాష్ట్రం ఏర్పడిన తర్వాత ట్రాన్స్‌మిషన్ నెట్‌వర్క్‌ను బలోపేతం చేయడం
# స్కోచ్ అవార్డు 2020: తెలంగాణ ట్రాన్స్‌మిషన్ కార్పోరేషన్ కోవిడ్ -19 సమయంలో 198 మంది ఉద్యోగులకు 19 రోజుల ఆన్‌లైన్ ప్రత్యక్ష శిక్షణ కార్యక్రమం నిర్వహించడం
# స్కోచ్ అవార్డు 2019: 8 సర్క్యూట్ కిలోమీటర్ల విస్తీర్ణంలో హైదరాబాద్ నగరంలోని 136 సంఖ్యలలో 220కెవి లైన్స్ వేయడం
# స్కోచ్ అవార్డు 2018: కొత్తగా ఏర్పడిన తెలంగాణ రాష్ట్రం గత కొద్ది సంవత్సరాల్లో అసాధారణమైన పురోగతిని సాధించడం
# కేంద్ర ప్రభుత్వ అవార్డు: విద్యుత్తు ఉత్పత్తి, పంపిణీలో పురోగతి సాధించడం (2018 జూలై 5న న్యూఢిల్లీలోని ఐదవ వార్షికోత్సవం సందర్భంగా హెవీ ఇండస్ట్రీస్, పబ్లిక్ ఎంటర్ప్రైజెస్ శాఖామంత్రి బాబుల్ సుప్రియో నుండి అవార్డు)
# కేంద్ర బోర్డ్ ఆఫ్ ఇరిగేషన్ అండ్ పవర్ శాఖ అవార్డు: పవర్ ట్రాన్స్‌మిషన్ సెక్టార్లో అత్యుత్తమ ప్రదర్శన (2017 డిసెంబరు)
# ఐపిపిఏఐ అవార్డు: బెస్ట్ పవర్ ట్రాన్స్‌మిషన్ యుటిలిటీ (2017 అక్టోబరు 28)

## గుర్తింపులు
దేశవ్యాప్తంగా ఉన్న ట్రాన్స్‌కో సంస్థల పనితీరును, ఆర్థిక రుణ క్రమశిక్షణ, లోపాలు లేని సేవలను పరిగణనలోకి తీసుకొని పవర్‌ ఫైనాన్స్‌ కార్పొరేషన్‌ (పీఎఫ్‌సీ) క్యాటగిరీలుగా విభజించగా, తెలంగాణ ట్రాన్స్‌మిషన్‌ కార్పొరేషన్‌ లిమిటెడ్‌ (టీఎస్‌ ట్రాన్స్‌కో) కు ఏ ప్లస్‌ (A+) క్యాటగిరీ వచ్చింది. 2022 జూన్ 1 నుండి తదుపరి కేటాయింపు ప్రక్రియ ప్రకటించే వరకు ఇది ఉంటుంది.

## ఇవికూడా చూడండి
* తెలంగాణ పవర్ జనరేషన్ కార్పోరేషన్
*తెలంగాణ రాష్ట్ర విద్యుత్ నియంత్రణ మండలి
*ఉత్తర తెలంగాణ విద్యుత్‌ పంపిణీ సంస్థ
*దక్షిణ తెలంగాణ విద్యుత్‌ పంపిణీ సంస్థ

## మూలాలు

వర్గం:తెలంగాణ ప్రభుత్వ సంస్థలు
వర్గం:2014 స్థాపితాలు
వర్గం:విద్యుత్తు
తెలంగాణ రాష్ట్ర గిడ్డంగుల సంస్థ

**తెలంగాణ రాష్ట్ర గిడ్డంగుల సంస్థ** అనేది తెలంగాణ ప్రభుత్వానికి చెందిన సంస్థ. 2018లో ఈ సంస్థ భారతదేశంలోనే ప్రథమస్థానంలో నిలిచింది. తెలంగాణలో పండించే పంటలను నిల్వ చేయడానికి కోటి టన్నుల సామర్ద్యంగల గోదాంల నిర్మాణం, మౌలిక సదుపాయాల కల్పన లక్ష్యంగా ఈ సంస్థ పనిచేస్తోంది.

## ప్రారంభం
తెలంగాణ రాష్ట్రంలో పంటల నిల్వలకోసం, వ్యవసాయ ఉత్పత్తులు, విత్తనాలు, ఎరువులు, వ్యవసాయ పనిముట్లు, నోటిఫైడ్ వస్తువుల కొనుగోలు-అమ్మకాల కోసం తెలంగాణ ప్రభుత్వంచే తెలంగాణ రాష్ట్ర గిడ్డంగుల సంస్థ ప్రారంభించబడింది.

## విధులు
* తెలంగాణ రాష్ట్ర ప్రభుత్వ విధానానికి అనుగుణంగా అటువంటి ప్రదేశాలలో గిడ్డంగులను నిర్మించడానికి భూమిని సేకరించడం.
*వ్యవసాయ ఉత్పత్తులు, విత్తనాలు, ఎరువులు, వ్యవసాయ పనిముట్లు, నోటిఫైడ్ వస్తువుల కొనుగోలు-అమ్మకం, నిల్వ-పంపిణీల కోసం సెంట్రల్ వేర్‌హౌసింగ్ కార్పోరేషన్ లేదా ప్రభుత్వ ఏజెంట్‌గా వ్యవహరించడం.
*రైతులకు వారి ఉత్పత్తులు, ఇతర నోటిఫైడ్ వస్తువుల నిల్వల కోసం తగినంత, శాస్త్రీయ మౌలిక సదుపాయాలను అందించడం.
*ఉత్పత్తులు గోదాములకు, బయటికి రవాణా చేయడానికి సౌకర్యాలను ఏర్పాటు చేయడం.
* నిల్వ నష్టాన్ని తగ్గించడానికి, గ్రామీణ లిక్విడిటీని మెరుగుపరచడానికి రైతులకు సులభంగా అందుబాటులో ఉండేలా చేయడం
* వ్యవసాయ వస్తువుల అస్థిర మార్కెట్ ధరల నుండి సాధ్యమైన మేరకు అధిగమించడానికి మార్కెట్‌కు మద్దతు ఇవ్వడం

## చైర్మన్లు
# తెలంగాణ రాష్ట్ర గిడ్డంగుల సంస్థ ఏర్పడిన తరువాత తొలి చైర్మన్‌గా మందుల సామేల్ బాధ్యతలు చేపట్టాడు. చైర్మన్ పదవీ కాలాన్ని మరో ఏడాదిపాటు పొడిగిస్తూ వ్యవసాయ శాఖ కార్యదర్శి డాక్టర్‌ బి.జనార్దన్‌రెడ్డి 2020, జూలై 15న జీవో నెం.308ను జారీ చేశాడు.
# 2021 డిసెంబరు 15న సాయిచంద్ సంస్థకు రెండవ చైర్మన్ గా నియమితుడై 2021, డిసెంబరు 24న కార్పోరేషన్ చైర్మెన్‌గా భాద్యతలు చేపట్టాడు.

## ఫలితాలు
* 2017, 2018 సంవత్సరాలకు తెలంగాణ రాష్ట్ర గిడ్డంగుల సంస్థకు 26.74 కోట్ల రూపాయలు లాభం వచ్చింది. ఈ లాభాల్లో 3.50 కోట్ల రూపాయలు డివిడెండ్‌గా ప్రకటించగా, ఇందులో 50 శాతం రాష్ట్ర ప్రభుత్వానికి, 50 శాతం కేంద్ర గిడ్డంగుల సంస్థకు లభించాయి.
* తెలంగాణలో వ్యవసాయోత్పత్తులు రికార్డు స్థాయిలో పెరగడంతో  ప్రభుత్వ గోదాముల్లోనే ప్రస్తుతం ఉన్న 24 లక్షల టన్నుల నిల్వ సామర్థ్యాన్ని 64 లక్షల టన్నులకు పెంచింది.  2014లో రాష్ట్రం ఏర్పడిన సమయంలో కేవలం నాలుగు లక్షల టన్నుల నిల్వ సామర్థ్యం నుండి 2021 ఆగస్టు నాటికి 16 రెట్లు పెరిగింది.

## మూలాలు

## బయటి లింకులు
* అధికారిక వైబ్సైటు 

వర్గం:తెలంగాణ ప్రభుత్వ సంస్థలు
మహాసముద్రం జ్ఞానేంద్ర రెడ్డి

**మహాసముద్రం జ్ఞానేంద్ర రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన రెండుసార్లు చిత్తూరు నియోజకవర్గం నుండి ఎంపీగా గెలిచాడు. ఎం. జ్ఞానేంద్ర రెడ్డి ప్రస్తుతం ఆంద్రప్రదేశ్ ప్రభుత్వ రాష్ట్ర ప్రభుత్వ సలహాదారుగా (విదేశీ, ప్రవాస భారతీయుల వ్యవహారాలు) ఉన్నాడు.

## జననం, విద్యాభాస్యం
ఎం. జ్ఞానేంద్ర రెడ్డి 1 డిసెంబర్ 1947లో ఆంధ్రప్రదేశ్ రాష్ట్రం, చిత్తూరు జిల్లా, పెనుమూరులో జన్మిచాడు. ఆయన  తిరుపతిలోని శ్రీ వెంకటేశ్వరా యూనివర్సిటీ నుండి బి.ఎస్సీ పూర్తి చేశాడు.     
## రాజకీయ జీవితం
ఎం. జ్ఞానేంద్ర రెడ్డి కాంగ్రెస్ పార్టీ ద్వారా రాజకీయాల్లోకి వచ్చి పెనుమూరు గ్రామా సర్పంచ్‌గా రెండు పర్యాయాలు పని చేశాడు. ఆయన 1989లో జరిగిన పార్లమెంట్ ఎన్నికల్లో చిత్తూరు లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి టీడీపీ అభ్యర్థి ఎన్ రంగస్వామిపై 82508 ఓట్ల మెజారిటీతో గెలిచి తొలిసారి ఎంపీగా ఎన్నికయ్యాడు. ఎం. జ్ఞానేంద్ర రెడ్డి 1991లో జరిగిన పార్లమెంట్ ఎన్నికల్లో  కాంగ్రెస్ అభ్యర్థిగా పోటీ చేసి టీడీపీ అభ్యర్థి గుర్రం వి. శ్రీనాధ రెడ్డిపై 109982 ఓట్ల మెజారిటీతో గెలిచి రెండోసారి ఎంపీగా ఎన్నికయ్యాడు. ఆయన 2009లో ప్రజారాజ్యం పార్టీలో చేరి పలమనేరు నియోజకవర్గం టికెట్‌ కోసం ప్రయత్నించాడు ఆ తర్వాత వైఎస్సార్ కాంగ్రెస్ పార్టీ ఆవిర్భావంతో ఆయన వైఎస్సార్‌సీపీలో చేరాడు.

## మూలాలు

వర్గం:1947 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
సజ్జల రామకృష్ణా రెడ్డి

**సజ్జల రామకృష్ణా రెడ్డి** ఆంద్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019-2024 మధ్యలో వై.ఎస్. జగన్మోహన్ రెడ్డి ప్రభుత్వంలో ఆంధ్రప్రదేశ్ ప్రభుత్వ సలహాదారుగా (ప్రజా వ్యవహారాలు) పని చేశాడు.
## జననం, విద్యాభాస్యం
సజ్జల రామకృష్ణారెడ్డి  16 జూన్ 1958లో ఆంధ్రప్రదేశ్ రాష్ట్రం, కడప జిల్లా, సింహాద్రిపురం మండలం, ముసాల్ రెడ్డిపల్లి గ్రామంలో సజ్జల సుబ్బారెడ్డి, పార్వతమ్మ దంపతులకు జన్మించాడు. ఆయన  కడప జిల్లా పులివెందులలో తన పాఠశాల విద్యను పూర్తి చేసిన అనంతరం కడప ప్రభుత్వ కళాశాలలో బ్యాచిలర్ ఆఫ్ ఆర్ట్స్ లో డిగ్రీ పూర్తి చేశాడు.

## వృత్తి జీవితం
సజ్జల రామకృష్ణారెడ్డి డిగ్రీ పూర్తి చేసిన తరువాతఈనాడు పత్రికలో గ్రామస్థాయిలో వార్తలు అందించే కంట్రిబ్యూటర్‌గా చేరి, ఈనాడు జర్నలిజం స్కూల్లో జర్నలిజం మీద శిక్షణ పొంది డిప్లొమా అందుకొని 1978లో ఈనాడులో జూనియర్ సబ్ ఎడిటర్‌గా చేరి, ఆ తర్వాత ఆంధ్రభూమి పత్రికకు సబ్ ఎడిటర్‌గా, 1985లో ఉదయంలో చీఫ్ సబ్ ఎడిటర్‌గా పని చేశాడు. ఆయన ఉదయం పత్రిక మూతపడిన తర్వాత గ్రానైట్ వ్యాపారం చేశాడు. సజ్జల రామకృష్ణా రెడ్డి 2014లో స్థాపించిన సాక్షి మీడియాలో ఎడిటోరియల్ డైరెక్టర్‌గా, పబ్లిషర్‌గా నియమితుడయ్యాడు.
## రాజకీయ జీవితం
సజ్జల రామకృష్ణారెడ్డి వైఎస్సార్ కాంగ్రెస్ పార్టీ స్థాపించిన నాటి నుండి వైఎస్ జగన్మోహన్ రెడ్డి కి రాజకీయ సలహాదారుగా, వైఎస్సార్‌సీపీ రాష్ట్ర ప్రధాన కార్యదర్శిగా నియమితుడయ్యాడు. ఆయన 2019 ఆంధ్రప్రదేశ్ శాసనసభ ఎన్నికల్లో వైఎస్సార్ కాంగ్రెస్ పార్టీ అధికారంలోకి వచ్చిన తరువాత ఆంధ్రప్రదేశ్ ప్రభుత్వ సలహాదారుగా నియమితుడై,  28 జూన్ 2019న భాద్యతలు చేపట్టాడు.

## మూలాలు

వర్గం:1958 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
మజ్జి శారద

**మజ్జి శారద** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె ఆంధ్రప్రదేశ్ శాసనమండలి మాజీ సభ్యురాలు.
## జననం, విద్యాభాస్యం
మజ్జి శారద 1955లో ఆంధ్రప్రదేశ్ రాష్ట్రం, శ్రీకాకుళం జిల్లా, టెక్కలి మండలం, తలగం గ్రామంలో మజ్జి తులసీదాస్‌, కుసుమ దంపతులకు జన్మించింది. ఆమె శారద ప్రాథమిక విద్యను మందస, డిగ్రీ, ఇతర చదువులు శ్రీకాకుళంలోపూర్తి చేసి అనంతరం ఉపాధ్యాయురాలిగా పనిచేసి గ్రూప్‌-1 ఉద్యోగం సాధించి ఉస్మానియా యూనివర్సిటీలో అధికారిగా పనిచేసింది.

## రాజకీయ జీవితం
మజ్జి శారద తన తండ్రి మజ్జి తులసీదాస్‌ మరణాంతరము గ్రూప్ 1 ఉద్యోగానికి రాజీనామా చేసి ఆయన రాజకీయ వారసురాలిగా రాజకీయాల్లోకి అడుగు పెట్టింది. ఆమె కాంగ్రెస్ పార్టీలో రాష్ట్ర మహిళ కాంగ్రెస్‌ అధ్యక్షురాలిగా, మహిళా కాంగ్రెస్‌ జాయింట్‌ సెక్రటరీగా, ఏఐసీసీ సభ్యురాలిగా వివిధ హోదాల్లో పనిచేసింది. మజ్జి శారద 1994, 1999 అసెంబ్లీ ఎన్నికల్లో సోంపేట నియోజకవర్గం నుండి కాంగ్రెస్ అభ్యర్థిగా, 2014లో పలాస నియోజకవర్గం నుండి స్వతంత్ర అభ్యర్థిగా, 2019లో కాంగ్రెస్ అభ్యర్థిగా పోటీ చేసి ఓడింది. ఆమె 2007లో ఆంధ్రప్రదేశ్ శాసనమండలికి గవర్నర్ కోటా కింద ఎమ్మెల్సీగా ఎన్నికై నాలుగేళ్లు ఆ పదవిలో పనిచేసింది.
## మరణం
మజ్జీ శారద 2019 అక్టోబరు 15న హైదరాబాద్ రామంతాపూర్‌లోని తన స్వగృహంలో గుండెపోటుతో మరణించింది. ఆమెకు భర్త ఉప్పాడ గోవిందరావు (రిటైర్డ్‌ అటవీశాఖ అధికారి), కుమారులు విష్ణు విక్రమ్‌, అశోక్‌ విక్రమ్‌, కుమార్తె విష్ణు తులసి ఉన్నారు.

## మూలాలు

వర్గం:1955 జననాలు
వర్గం:ఆంధ్రప్రదేశ్ శాసనమండలి సభ్యులు
వర్గం:శ్రీకాకుళం జిల్లా మహిళా రాజకీయ నాయకులు
వర్గం:శ్రీకాకుళం జిల్లా వ్యక్తులు
శింబు

**సిలంబరసన్ థెసింగు రాజేంద్ర** తమిళ చిత్రపరిశ్రమకు చెందిన సినిమా నటుడు, నిర్మాత, స్క్రీన్‌ప్లే రైట‌ర్‌, సంగీత దర్శకుడు. ఆయన సినీ పరిశ్రమకి చేసిన సేవలకి గాను తమిళనాడులోని వేల్స్ విశ్వవిద్యాలయం నుండి 11 జనవరి 2022న గౌరవ డాక్టరేట్‌ను అందుకున్నాడు. శింబు బిగ్‌బాస్ తమిళ్ ఓటీటీ వెర్షన్ “బిగ్‌బాస్ అల్టిమేట్” షోకు హోస్ట్‌గా వ్యవహిరించనున్నాడు.
 
## నటించిన సినిమాలు

## పురస్కారాలు
సైమా అవార్డులు: ఉత్తమ నేపథ్య గాయకుడు

# 2013: "డైమండ్ గర్ల్" (*[[బాద్‍షా]])*

## మూలాలు

వర్గం:1983 జననాలు
వర్గం:తమిళ నటులు
వర్గం:తమిళ సినిమా దర్శకులు
వర్గం:తమిళ సినిమా సంగీత దర్శకులు